નવી દિલ્હી : નિર્ભયા ગેંગરેપ અને મર્ડર કેસમાં ચુકાદો આપતા સુપ્રીમ કોર્ટે કહ્યું કે દોષીતોએ ક્રુરતા, પૈશાચિક પ્રવૃતિ તથા નિર્દયતાની તમામ હદો પાર કરી દીધી હતી. આરોપીઓએ જે માઇન્ડસેટ દેખાડ્યું છે તે સંભ્રાત પરિવેશને ઝકઝોરનારૂ છે. નિર્ભયા ગેંગરેપ અને મર્ડરની સમગ્ર ઘટનાનો ઉલ્લેખ કરતા સુપ્રીમ કોર્ટે શઉક્રવારે કહ્યું કે એવું લાગે છે કે આ કોઇ બીજા જ વિશ્વની વાત છે. જ્યાં માનવતા નામની કોઇ વસ્તુ જ નથી. ગુનેહારોએ પાશવિક જાનવરની જેમ હવસનો આનંદ લેવા માટે યુવતીને મનોરંજનનું સાધન બનાવ્યું છે.